Strihať môžete iba tie psie plemená, ktoré nemajú podsadu, typicky ide o yorkšíry, maltezáčiky alebo pudle. Plemenám s podsadou by ste strihaním uškodili, pretože ich srsť plní termoregulačnú a ochrannú funkciu. Ide napr. o border kóliu, kokeršpaniela alebo nemeckého ovčiaka. Drôtosrsté plemená by sa mali upravovať iba trimovaním, čo je špeciálna technika vytrhávania odumretých chlpov.